7 
Vaagfjord (aaben mod Øst). Omtrent i Bunden af Fjorden 
er Forskellen mellem Høj- og Lavvande lidt over 3 Fod ved 
haardeste Strøm (Springtid), ved god Strøm (Slaptid) kun 3 / 4 Fod. 
Høj- og Lavvande skifter meget regelmæssig i denne Fjord. 
Trangis vaagfj ord (aaben mod Øst). Høj- og Lavvande 
indtræffer ikke saa regelmæssig i denne Fjord som i Vaagfjord. 
Ved haardeste Strøm er Forskellen i Almindelighed ca. 3 Fod, 
men en Dag i Observationstiden naaede den 6 Fod; ved god 
Strøm er Forskellen kun ca. 1 Fod. 
Sørvaagfjord (aaben mod Vest). Regelmæssig Ebbe og 
Flod. Ved haardeste Strøm er Forskellen ca. 6 Fod, ved bedste 
ca. 3 Fod. 
Midvaagfj ord. Fjorden er aaben mod Sydøst, men be¬ 
grundet paa Øens vestlige Beliggenhed er Forskellen dog ret 
stor. Regelmæssigt Høj- og Lavvande. Ved haardeste Strøm er 
Forskellen ca. 5 1 / 2 Fod, ved bedste 2 1 / 2 —3 Fod. 
Vestmanhavn. Fjorden aaben mod Vest og ved Vestman- 
havnsund mod Nordvest og Sydvest. Regelmæssigt Høj- og Lav¬ 
vande; ved haardeste Strøm er Forskellen ca. 6 Fod, ved bedste 
ca. 2 Fod. 
Sandsbugt (aaben mod Sydvest). Regelmæssigt Høj- og Lav¬ 
vande. Ved haardeste Strøm er Forskellen ca. 5Va, men kan 
blive henimod 7 Fod, ved svageste er Forskellen knap 2 Fod. 
Som det fremgaar af disse Øbservationer, er den højeste, 
sikkert maalte Forskel ca. 7 Fod; men der er dog ingen Grund 
til at betvivle, at der er Steder, hvor der findes en noget større 
Forskel. Dette maa formodes navnlig at være Tilfældet paa Vest¬ 
siden af Syderø og paa Nordvestkysten af Strømø. Paa Syderø 
ved Famien har Beboerne ogsaa meddelt mig, at Forskellen 
kan naa op til ca. 8—10 Fod. Disse Tal er imidlertid i sig selv 
smaa og vilde kun betinge en litoral Algevegetation af forholds¬ 
vis ringe Udstrækning sammenlignet med Norges og de britiske 
Øers Vestkyst, hvis ikke Alge vegetationen paa Grund af andre 
Forhold var i Stand til paa udsat Kyst at voxe ofte endog i be¬ 
tydelig Højde over højeste Vandmærke. 
Tidevandet, eller som det paa Færøerne almindeligt kaldes, 
Vestfald og Østfald, fremkalder i de aabne Fjorde og især i Sundene 
en meget stærk Strøm, der regelmæssig skifter hver sjette Time*). 
*) Herfra gør dog Nolsøfjord en Undtagelse, idet Strømmen her paa Grund af 
ejendommelige Forhold løber 8 Timer den ene Vej og 4 den modsatte. 
